S-470/2008

Mál þetta, sem þingfest var 7. október 2008 og dómtekið 23. október s.á., er höfðað með ákæru lögreglustjórans á Selfossi, dagsettri 26. ágúst 2008, á hendur G-kk-þgf F-kk-þgf B-kk-þgf, kt. 000000-0000, Dverghólum 34, Selfossi, og H-kk-þgf S-kk-þgf, kt. 000000-0000, Bjarkarheiði 9, Hveragerði,

„fyrir líkamsárásir

gegn ákærða H-kk-þgf með því að hafa aðfaranótt sunnudagsins 24. febrúar 2008 í samkvæmi í garðyrkjustöðinni Heiðmörk í Laugarási, Bláskógabyggð, slegið B-kk-þf B-kk-þf tveimur hnefahöggum í andlitið og gegn ákærða G-kk-þgf með því að hafa skömmu síðar einnig slegið B-kk-þf einu hnefahöggi í andlitið, allt með þeim afleiðingum að B-kk-nf hlaut höfuðverk og verk í vinstra auga og kinnbeini, mar ofanvert við vinstra auga, stóra blæðingu kringum vinstra auga niður á kinnbein, þreifieymsli á kinnbeini og blæðingu í hvítu á vinstra auga.

Teljast brot ákærðu varða við 1. mgr. 217. gr. almennra hegningarlaga nr. 19,1940, sbr. 10. gr. laga nr. 20,1981.

Þess er krafist að ákærðu verði dæmdir til refsingar.

Í málinu gerir C-x-x L. B-x-x hdl. f.h. brotaþola, kröfu um að ákærðu verði með dómi gert að greiða skaðabætur samtals að fjárhæð kr. 871.151,- auk vaxta samkvæmt 8. gr. vaxtalaga frá 23. febrúar 2008 til þess dags er mánuður var liðinn frá birtingu bótakröfu, en með dráttarvöxtum samkvæmt 9. gr. vaxtalaga frá þeim degi til greiðsludags.“

Ákærði G-kk-nf F-kk-nf kom fyrir dóminn við þingfestingu málsins og játaði sök en taldi að þær afleiðingar eins og segir í ákæru varðandi áverka á auga geti varla verið af hans völdum. Mótmælti hann bótakröfunni. Ákærði H-kk-nf kom einnig fyrir dóminn við þingfestingu og játaði sök en kvaðst hafa slegið brotaþola með flötum lófa. Óskaði hann eftir fresti til að taka frekari afstöðu til sakarefnisins og þess að honum yrði skipaður verjandi. Var málinu þá frestað til 23. október sl. Var ákærðu þá báðum skipaður verjandi. Var afstaða ákærðu þá sú sama og að ofan greinir.

Verjandi ákærða G-kk-ef krafðist þess að refsing yrði látin falla niður. Þá krafðist hann þess að bótakröfunni yrði vísað frá dómi en ef ekki að hún yrði lækkuð verulega. Þá krafðist hann málskostnaðar og að hann yrði greiddur úr ríkissjóði.

Verjandi ákærða H-kk-ef gerði þá kröfu að ákvörðun um refsingu yrði frestað skilorðsbundið en til vara að ákærða yrði gerð eins væg refsing og lög leyfa. Þá krafðist hún þess að bótakröfunni yrði vísað frá dómi, til vara að ákærði yrði sýknaður af henni og þrautavara að hún yrði lækkuð verulega. Þá krafðist hún málsvarnarlauna og að þau yrðu greidd úr ríkissjóði. Óskaði sækjandi að bókuð yrði sú breyting á ákærunni að ákærði H-kk-nf hafi slegið B-kk-þf tveimur höggum í andlitið með flötum lófa.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun refsingar. Ákærði G-kk-nf kvaðst viðurkenna að hafa slegið B-kk-þf en B-kk-nf hefði haft á honum hálstak og hefði ákærði þurft að losa sig úr því. Kærandi hefði því komið atburðarásinni sjálfur af stað. Í gögnum málsins kemur fram að ákærði G-kk-nf hafi verið að angra B-kk-þf áður en B-kk-nf tók í hálsinn á honum. Verður af þeim gögnum ekki ráðið að B-kk-nf hafi átt upptökin að árásinni. Að öðru leyti er játning ákærðu beggja í samræmi við önnur gögn málsins og verða þeir sakfelldir fyrir brot sín en þau eru í ákæru rétt færð til refsiákvæða. Ákærðu hafa báðir með háttsemi sinni unnið sér til refsingar. Verða ákærðu því sakfelldir fyrir þá háttsemi sem lýst er í ákæru og er hún réttilega færð til refsiákvæða.

Samkvæmt sakavottorði ákærða G-kk-ef F-kk-ef hefur honum ekki verið gerð refsing áður. Við ákvörðun refsingar verður litið til skýlausrar játningar ákærða svo og ungs aldurs hans en hann var rétt tæplega átján ára þegar árásin átti sér stað.

Samkvæmt sakavottorði ákærða H-kk-ef gekkst hann undir sátt þann 25. maí 2007 fyrir umferðarlagabrot. Við ákvörðun refsingar ákærða H-kk-ef verður litið til skýlausrar játningar hans svo og ungs aldurs en hann var rétt orðinn átján ára þegar árásin átti sér stað.

Þá kemur fram í læknisvottorði G-kk-ef B-kk-ef læknis, dagsettu 3. mars 2008, að B-kk-nf muni ná sér að fullu. Ákærðu hafa báðir unnið sér til refsingar og verða sakfelldir fyrir brot sín. Er háttsemin réttilega færð til refsiákvæða. Með vísan til ungs aldurs ákærðu, játningar þeirra svo og afleiðinga sem koma fram í læknisvottorði þykir rétt að refsing ákærðu sé ákveðin 60.000 króna sekt sem hvor um sig greiði til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Einkaréttarkrafan.

Í málinu gerir C-x-x L. B-x-x hdl., f.h. brotaþola, kröfu um að ákærðu verði með dómi gert að greiða skaðabætur samtals að fjárhæð 871.151 króna auk tilgreindra vaxta.

Í læknisvottorði G-kk-ef B-kk-ef, dagsettu 3. mars 2008, kemur fram að B-kk-nf hafi leitað til hans eftir líkamsárás. Kemur fram að hann hafi kvartað undan slæmum höfuðverk. Hann hafi haft slæman verk í vinstra auga og kinnbeini. Við skoðun væri smá mar ofanvert við vinstra auga og stór blæðing sem nái í kringum augað á dæmigerðan hátt og niður á kinnbein. Hann hafi verið mjög aumur við alla þreifingu undir auganu, á kinnbeininu þar. Þá væri blæðing í hvítu augans, allstór. Augað sjálft virtist þó óskaddað. Augnspeglun talin eðlileg, augnhreyfingar eðlilegar. Þann 3. mars 2008 segir við komu að blæðing í kringum augað sé að mestu leyti horfin en þó séu stöku marblettir bæði ofanvert og neðanvert við augað. Hann sé mjög aumur við þreifingu yfir kinnbeininu og ekki séu önnur beinlínis áverkamerki. Þá er tekið fram í lok vottorðsins að langlíklegast sé út frá læknisfræðilegu sjónarmiði að B-kk-nf nái sér að fullu á einhverjum tíma.

Ákærði G-kk-nf neitaði því að afleiðingar höggsins sem hann játaði að hafa veitt kæranda hafi verið eins og í ákæru greinir. Ákærði lýsti því fyrir dóminum að hann hefði handarbrotnað sjálfur við höggið. Með hliðsjón af því er ekki talið óvarlegt að telja sannað að áverkarnir í andliti kæranda séu að hluta af völdum ákærða. Ákærði H-kk-nf hefur einnig viðurkennt að hafa veitt kæranda tvö högg í andlitið. Ekkert hefur komið fram í málinu sem skýrir áverka kæranda annað en árás ákærðu en kærandi kom sér út í bifreið í beinu framhaldi af árásunum og var þar þar til faðir hans sótti hann. Þar sem ákærðu hafa verið fundnir sekir um að hafa veitt kæranda þá áverka sem greinir í ákæru og staðfest er í læknisvottorði ber að dæma ákærðu til að greiða kæranda miskabætur samkvæmt 1. mgr. 26. gr. skaðabótalaga. Þykja miskabæturnar hæfilega ákveðnar 150.000 krónur sem ákærðu ber að greiða in solidum. Ekkert liggur fyrir um tímabil þjáninga kæranda og er sá liður kröfunnar órökstuddur. Ber því að vísa þeim þætti bótakröfunnar frá dómi. Kærandi á rétt á að fá kostnað við að halda bótakröfunni uppi bættan og þykir hann hæfilega ákveðinn 80.000 krónur að meðtöldum virðisaukaskatti. Samkvæmt gögnum málsins var bótakrafan fyrst kynnt ákærðu þann 7. október 2008 eða við þingfestingu málsins. Verða ákærðu því dæmdir til að greiða vexti samkvæmt 8. gr. laga nr. 38/2001 af höfuðstól kröfunnar frá 24. febrúar 2008 til 7. nóvember 2008 en dráttarvexti frá þeim degi til greiðsludags.

Með vísan til 165. gr. laga nr. 19/1991 ber að dæma ákærðu til að greiða allan sakarkostnað sem er þóknun skipaðs verjanda ákærða G-kk-ef F-kk-ef, S-kk-ef J-kk-ef hæstaréttarlögmanns, sem telst hæfilega ákveðin 60.000 krónur að meðtöldum virðisaukaskatti. Ákærði H-kk-nf greiði þóknun skipaðs verjanda síns, Þ-kvk-ef B-kvk-ef héraðsdómslögmanns, 87.150 krónur að meðtöldum virðisaukaskatti auk 11.040 króna í ferðakostnað.

Mál þetta sótti G-kk-nf Ö-kk-nf J-kk-nf, fulltrúi sýslumannsins á Selfossi.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði G-kk-nf F-kk-nf B-kk-nf greiði 60.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Ákærði greiði sakarkostnað sem er þóknun skipaðs verjanda hans, S-kk-ef J-kk-ef hæstaréttarlögmanns, 60.000 krónur að meðtöldum virðisaukaskatti.

Ákærði H-kk-nf S-kk-nf greiði 60.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Ákærði greiði sakarkostnað, samtals 98.190 krónur, sem er þóknun skipaðs verjanda hans, Þ-kvk-ef B-kvk-ef héraðsdómslögmanns, 87.150 krónur að meðtöldum virðisaukaskatti, og ferðakostnað 11.040 krónur.

Ákærðu greiði in solidum C-kvk-þgf L. B-x-x héraðsdómslögmanni fyrir hönd brotaþola 230.000 krónur ásamt vöxtum samkvæmt 1. mgr. 8. gr. vaxtalaga frá 24. febrúar 2008 til 7. nóvember 2008 en með dráttarvöxtum samkvæmt 1. mgr. 6. gr., sbr. 9. gr., vaxtalaga frá þeim degi til greiðsludags.

Á-kvk-nf G-kvk-nf.